[Foto’s] Dié fikse oupa sit nie sommer nieWayne McEntire (Foto: Twitter) ŉ 68-jarige oupa van Texas in die VSA het die afgelope week die monde laat oophang toe hy passasiers op ŉ trein in Rio gewys het dat nie almal van sy ouderdom oud of kranklik hoef te wees nie, nadat ŉ medepassasier hom ŉ sitplek vir bejaardes aangebied het. Wayne McEntire was op die trein saam met sy kleinseun Britton Barker tydens hul vakansie in Rio de Janeiro toe hy besluit om sy medepassasiers ŉ les te leer. Barker het aan ABC News vertel sy oupa het “op ŉ baie respekvolle manier nee dankie vir die sitplek gesê voordat hy hulle ŉ toertjie wou wys”. McEntire het met sy kragtige bolyf homself horisontaal in die lug gehou deur met sy hande aan die reëling te klou. “Hy is een van die vriendelikste en beleefdste mense wat ek ken. Dit was nie om iemand in die gesig te vat nie,” het die kleinseun bygevoeg. Barker, wat die foto’s op Twitter gedeel het, sê hy kan nie die reaksie daarop glo nie. Die foto’s is meer as 100 000 keer op Twitter gedeel en minstens 130 000 gebruikers het aangedui hulle hou daarvan. Bron: ABC News Someone offered my grandpa a preferred seat for elderly people on the subway and he did this pic.twitter.com/h7QjAM5rRw — Britton Barker (@b_flex14) August 11, 2016